Document ID: 32006D0273

KOMISJONI OTSUS,
6. aprill 2006,
millega muudetakse otsust 2005/393/EÜ kitsendustega tsoonide osas, mis on seotud lammaste katarraalse palavikuga Hispaanias
(teatavaks tehtud numbri K(2006) 1262 all)
(EMPs kohaldatav tekst)
(2006/273/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. novembri 2000. aasta direktiivi 2000/75/EÜ, milles kehtestatakse erisätted lammaste katarraalse palaviku tõrjeks ja likvideerimiseks, (1) eriti selle artikli 8 lõike 3 punkti c ja artikli 19 kolmandat lõiku,
ning arvestades järgmist:
(1)
Direktiiviga 2000/75/EÜ on kehtestatud eeskirjad ja meetmed lammaste katarraalse palaviku vastu võitlemiseks ühenduses, sealhulgas ohustatud tsoonide ja järelevalvetsoonide kehtestamine ning loomade kõnealustest tsoonidest väljaviimise keeld.
(2)
Komisjoni 23. mai 2005. aasta otsusega 2005/393/EÜ lammaste katarraalsest palavikust ohustatud tsoonide ja järelevalvetsoonide ning nendest tsoonidest välja- või läbiveo tingimuste kohta (2) on ette nähtud selliste geograafiliste piirkondade piiritlemine, kus liikmesriigid peavad kehtestama lammaste katarraalsest palavikust ohustatud tsoonid ja järelevalvetsoonid (kitsendustega tsoonid).
(3)
Hispaania on komisjoni teavitanud sellest, et Baleaaridel ei ole ükski viirus rohkem kui kahe aasta jooksul levinud.
(4)
Sellest tulenevalt tuleks kõnealust geograafilist piirkonda käsitada lammaste katarraalsest palavikust vabana ning jätta see Hispaania põhjendatud taotluse alusel välja kitsendatud tsoonidena loetletud piirkondade hulgast.
(5)
Seepärast tuleks otsust 2005/393/EÜ vastavalt muuta.
(6)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2005/393/EÜ I lisas tsooni C hõlmava rea tekst
“Hispaania
Islas Baleares (kus puudub serotüüp 16)”
jäetakse välja.
Artikkel 2
Käesolevat otsust kohaldatakse alates järgmisest päevast pärast selle avaldamist Euroopa Liidu Teatajas.
Artikkel 3
Käesolev otsus on adresseeritud liikmesriikidele.
Brüssel, 6. aprill 2006

Labels: 0
3
18
6